## Pravilnik o uvjetima kojima moraju udovoljavati potvrđeni mjeriteljski laboratoriji za ovjeravanje otpornih termometara

### NN 80/2002 (5.7.2002.), Pravilnik o uvjetima kojima moraju udovoljavati potvrđeni mjeriteljski laboratoriji za ovjeravanje otpornih termometara

# DRŽAVNI ZAVOD ZA NORMIZACIJU I MJERITELJSTVO

1307

Na teme­lju članka 14. Zakona o mjerite­ljskoj
djelatnosti (»Narodne novine«, broj 11/94), ravnate­lj Državnog zavoda za
normizaciju i mjerite­ljstvo donosi

## PRAVILNIK

### O UVJETIMA KOJIMA MORAJU UDOVOLJAVATI POTVRĐENI MJERITELJSKI LABORATORIJI ZA OVJERAVANJE OTPORNIH TERMOMETARA

I. OPĆE ODREDBE

Članak 1.

Ovim se pravilnikom propisuju uvjeti
kojima moraju udovo­ljavati potvrđeni mjerite­ljski laboratoriji (u da­lj­njemu
tekstu: laboratoriji) za priprema­nje ovjerava­nja otpornih termometara (u da­lj­njemu
tekstu: termometri).

Članak 2.

Laboratorij može biti pravna ili fizička
osoba, ili dio pravne osobe.

Laboratorij priprema termometre za
ovjerava­nje, a Državni zavod za normizaciju i mjerite­ljstvo (u da­lj­njem
tekstu: Zavod) ovjerava termometre.

Članak 3.

Priprema termometara za ovjerava­nje, u
smislu ovoga pravil­nika, podrazumijeva pripremu etalona i uređaja za ispitiva­nje
termometara, ispitiva­nje termometara, tj. provjeru mjerite­ljskih zna­čajki termometara
te pisa­nje izvješća o ispitiva­nju mjerila.

II. UVJETI KOJIMA MORA UDOVOLJITI
LABORATORIJ

Članak 4.

Laboratorij mora udovo­ljiti uvjetima koji
se odnose na:

1. radnike

2.
prostoriju za ispitiva­nje termometara

3.
opremu za ispitiva­nje termometara

4.
propisanu dokumentaciju.

Članak
5.

U
laboratoriju moraju raditi najma­nje dva radnika koji obav­ljaju poslove
priprema­nja termometara za ovjerava­nje i koji su stalno zaposleni u
laboratoriju.

Članak
6.

Jedan
radnik iz članka 5. ovoga pravilnika mora imati VSS tehničkog smjera ili
prirodoslovno-matematičkog smjera i najma­nje 1 godinu radnog iskustva na
poslovima ispitiva­nja ili proiz­vod­nje termometara, ili VŠS tehničkog smjera
i najma­nje 2 godine radnog iskustva na poslovima ispitiva­nja ili proizvod­nje
termometara, ili SSS tehničke struke i najma­nje 4 godine radnog iskustva na
poslovima ispitiva­nja ili proizvod­nje termometara, ili VKV tehničke struke i
najma­nje 4 godine radnog iskustva na poslovima ispitiva­nja ili proizvod­nje
termometara.

Drugi
radnik iz članka 5. ovoga pravilnika mora biti najma­nje KV tehničke struke i
imati najma­nje 2 godine radnog iskustva na poslovima ispitiva­nja termometara.

Radnik
iz stavka 1. i 2. ovoga članka mora poznavati propise kojima su utvrđeni postupci
i metode ispitiva­nja termometara.

Članak
7.

Laboratorij
mora imati radnu prostoriju za ispitiva­nje termometara, koja mora:

1.
biti čista, suha i izgrađena u skladu s propisanim tehnič­kim normativima

2.
biti dovo­ljno prostrana za smještaj potrebne opreme te neometano ovjerava­nje
termometara

3.
zadovo­ljati propisane higijensko-tehničke zahtjeve

4.
biti zaštićena od izravnog djelova­nja sunčevih zraka

5.
imati dnevnu i propisanu električnu rasvjetu

6.
imati najma­nje jedan stol i jednu stolicu za radnika

7.
imati police ili ormare za smještaj etalona

8. imati police ili ormare za smještaj
termometara.

Članak 8.

Temperatura zraka u radnoj prostoriji mora
biti 23 °C ± 5 °C, s dopuštenim koleba­njima tijekom mjere­nja < 1 °C.

Članak 9.

Izvori topline u radnoj prostoriji moraju
biti dovo­ljno uda­ljeni od opreme za ispitiva­nje termometara da ne utječu na
rezultate mjere­nja.

Članak 10.

U radnoj prostoriji ne smije biti predmeta
koji bi ometali normalan rad pri ispitiva­nju i ovjerava­nju termometara.

Članak 11.

U radnoj se prostoriji smiju obav­ljati
samo poslovi ispitiva­nja i ovjerava­nja termometara.

Članak 12.

Laboratorij mora imati ovu opremu za
ispitiva­nje termometara:

1. etalon jedinice temperature

2. uređaj za reproducira­nje potrebnih
temperatura

3. uređaj za reproducira­nje temperature
top­lje­nja leda ili trojne točke vode

4. uređaj za mjere­nje električnog otpora

5. peć za žare­nje termometara

6. uređaj za mjere­nje otpora izolacije

7. termometar za mjere­nje temperature
zraka u radnoj prostoriji.

Članak 13.

Etalon jedinice temperature može biti:

1. platinski otporni termometar iz skupine
sekundarnih i rad­nih etalona

2. živin termometar iz skupine radnih
etalona.

Uređaj za reproducira­nje potrebnih
temperatura može biti:

1. kupe­lj s tekućinom za temperaturno
područje od –200 °C do 800 °C (solna kupe­lj), s dubinom radnog prostora ł 250
mm. Gradijent temperature u radnom prostoru kupe­lji mora biti Ł 0,05 K/cm.

2. vodoravne cijevi električne peći za
temperaturno područje do 850 °C, promjera cijevi oko 50 mm i du­ljine ł 500 mm.
Gradijent temperature u sred­njem dijelu cijevi (sredina ± 50 mm) mora biti:

a) Ł 0,05 K/cm, na temperaturi 100 °C

b) Ł 0,1 K/cm, na temperaturi 600 °C.

3. kupe­lj s fluidiziranim prahom, s
dubinom radnog prostora ł 250 mm. Gradijent temperature u radnom prostoru kupe­lji
mora biti Ł 0,05 K/cm.

Uređaj za reproducira­nje temperature top­lje­nja
leda mora imati radni prostor unutar­nje­g promjera > 100 mm i dubine >
250 mm. Gradijent temperature u radnom prostoru uređaja mora biti Ł 0,002 K/cm.

Uređaj za reproducira­nje trojne točke
vode mora imati radni prostor širine ł 12 mm i dubine > 250 mm.

Uređaj za mjere­nje električnog otpora
termometra mora imati najveću dopuštenu pogrešku Ł 0,01% mjerene vrijednosti
električnog otpora.

Peć za žare­nje termometra mora imati
radno područje od 20 °C do 850 °C. Promjer radnog prostora peći mora biti >
50 mm, a ­nje­gova du­ljina mora biti ł 400 mm.

Uređaj za mjere­nje otpora izolacije
termometra mora imati mjerno područje > 100 MW, a radni napon 100 V.

Termometar za mjere­nje temperature zraka
u radnoj prostoriji mora imati vrijednost podje­ljka Ł 0,1 °C.

Članak 14.

Oprema za ispitiva­nje termometara mora
imati va­ljanu ovjernicu o zadovo­ljava­nju mjerite­ljskih zahtjeva ili potvrdu
o sukladnosti s propisanim zahtjevima ili va­ljanu umjernicu.

Članak 15.

Laboratorij mora biti oprem­ljen
elektroničkim računalom za pisa­nje izvješća o ispitiva­nju termometara, s
mogućnošću spaja­nja na internet i poveziva­nja na bazu podataka Zavoda.

Članak 16.

Laboratorij mora imati ovu dokumentaciju:

1. propise iz područja ovjerava­nja
termometara

2. naputak proizvođača o uporabi opreme za
ispitiva­nje

3. postupke održava­nja i praće­nja
ispravnosti opreme za ispi­tiva­nje

4. postupke zaprima­nja zahtjeva za
ovjerava­nje termometara, izvješća o ispitiva­nju termometara i dr.

5. preslike tipnih odobre­nja za
termometre koji se ovjeravaju u laboratoriju.

6. popis opreme za ispitiva­nje
termometara s tehničkim podacima i datumom zad­nje­g ispitiva­nja.

Članak 17.

Izvješće o ispitiva­nju termometara mora
biti propisanog sadržaja.

Laboratorij mora čuvati izvješća o
ispitiva­nju termometara na elektroničkome mediju ili u tiskanome obliku najma­nje
godinu dana od isteka roka va­ljanosti ovjere.

III. OBVEZE LABORATORIJA

Članak 18.

Laboratorij tijekom svoga rada mora:

1. zadovo­ljavati uvjete propisane ovim
pravilnikom

2. pripremati za ovjerava­nje termometre
koji imaju va­ljano tipno odobre­nje, sukladno odobrenomu postupku ispitiva­nja
termometara

3.
obavijestiti Zavod o svakoj promjeni koja bi mogla utjecati na osposob­ljenost
laboratorija da zadovo­lji uvjete propisane ovim pravilnikom

4.
upotreb­ljavati samo opremu za ispitiva­nje termometara s va­ljanim ovjernim žigom,
odnosno va­ljanom potvrdom o sukladnosti ili va­ljanom umjernicom

5.
omogućiti radnicima laboratorija sudjelova­nje u radu tijela Zavoda

6. sudjelovati u međulaboratorijskim
usporedbama na zah­tjev Zavoda

7. pridržavati se visine i načina plaća­nja
troškova ovjerava­nja termometara koje je propisao ravnate­lj Zavoda.

IV. PRIJELAZNE I ZAVRŠNE ODREDBE

Članak 19.

Laboratoriju koji zadovo­ljava uvjete
propisane ovim pravilnikom izdaje se rješe­nje koje vrijedi najdu­lje 3 (tri)
godine.

Prije isteka roka važe­nja rješe­nja,
laboratorij može podnijeti zahtjev za produ­lje­nje istoga, najma­nje jedan
mjesec prije ­nje­­go­va isteka.

Članak 20.

Laboratoriji koji do dana stupa­nja na
snagu ovoga pravilnika zadovo­ljavaju uvjete propisane Pravilnikom o uvjetima za
osniva­nje laboratorija za pre­gled otpornih termometara (toplomjera) (»Sl.
list SFRJ« br. 44/88 i »Narodne novine« br. 53/91), obavezni su do 31. prosinca
2002. godine zadovo­ljiti uvjete propisane ovim pravilnikom.

Članak 21.

Danom
stupa­nja na snagu ovog pravilnika prestaje važiti Pravilnik o uvjetima za
osniva­nje laboratorija za pre­gled otpornih termometara (toplomjera) (»Sl.
list SFRJ« br. 44/88 i »Narodne novine« br. 53/91).

Članak 22.

Ovaj pravilnik stupa na snagu osmoga dana
od dana objave u »Narodnim novinama«.

Klasa: 011-02/02-04/41
Urbroj: 558-03/3-02-1
Zagreb, 1. srp­nja 2002.

Ravnate­lj
Državnog zavoda za normizaciju
i mjerite­ljstvo
**dr. sc. Jakša Topić, dipl. ing.,** v. r.

Pravilnik, NN 80/2002-1307